שישי בצהריים מחנה יהודה, ירושלים. סלים מתמלאים באוכל ארנקים נפתחים. רובם בפני הרוכלים מקצתם לקיים מצוות אביונים. עוד מעט תכנס שבת. נמצאים שם כל צבעי הקשת של אנשים, ריחות, ותבליני החיים.  כוורת הומה המשמשת את כבודה ורצונותיה של שבת המלכה. שישי, שעת בין הערביים. אחרוני הקונים מתפזרים. אחריהם נאספים מלקטי שאריות אוכל,  רחמים  וכבוד עצמי. שבת יורדת על ירושלים והשוק השוקק חיים כבר התרוקן מיושביו. הצבעים והריחות שעטפו אותו, מאירים שולחנות עמוסים  עטופים לבן . אך בצילם  קרנות רחוב המשכנות את  מי  שמצאו ברחוב את ביתם ובשאריות האוכל שליקטו את אחרון מבצרם.